Uniqlo ประเทศไทย (เดือนกุมภาพันธ์ 2562 – มีนาคม 2563) ใช้ถุงพลาสติกและแพ็กเกจจิ้งปีละกี่ชิ้น
1. 7.3 ล้านชิ้น
2. 6.3 ล้านชิ้น
3. 9.3 ล้านชิ้น 
4. 5.3 ล้านชิ้น
คำตอบที่ถูกต้องคือ 3.  เพราะว่า จากเดิมที่แต่ละปี Uniqlo ประเทศไทย ใช้ถุงพลาสติกและแพ็กเกจจิ้งปีละ 9.3 ล้านชิ้น (ตัวเลขเดือนกุมภาพันธ์ 2562 – มีนาคม 2563) Uniqlo กำลังเดินตามรอยบริษัทแม่ด้วยเป้าหมายลดการใช้พลาสติกแบบใช้ครั้งเดียวแล้วทิ้งลง จนเป็นที่มาการ ‘งดแจกถุงพลาสติก’ กับลูกค้า เริ่มต้นวันที่ 3 สิงหาคมนี้

คุณจันทร์จิรา ตอชะกุล ผู้อำนวยการฝ่ายทรัพยากรมนุษย์และการพัฒนาที่ยั่งยืน บริษัท ยูนิโคล่ (ประเทศไทย) อธิบายว่า “ประเทศไทยมีแผนจะใช้นโยบายนี้ตามไทม์ไลน์ของ Fast Retailing อยู่แล้ว แต่เนื่องจาก Covid-19 และเราก็อยากจะให้ทุกอย่างเกิดขึ้นสมูทที่สุด เพื่อสื่อสารกับลูกค้า ความเปลี่ยนแปลงจึงเกิดขึ้นในช่วงนี้”

ยูนิโคล่จะเปลี่ยนมาใช้ถุงกระดาษที่เป็นมิตรต่อสิ่งแวดล้อม ที่ผ่านการรับรองจาก FSC-Forest Stewardship Council) โดยถุงกระดาษดังกล่าวจำหน่ายในราคาถุงละ 2 บาท ซึ่งทางยูนิโคล่จะนำรายได้ส่วนหนึ่งบริจาคให้กับมูลนิธิช่วยชีวิตสัตว์ป่าแห่งประเทศไทย นโยบายนี้ ยูนิโคล่ที่ประเทศอื่นได้ดำเนินการไปก่อนหน้านี้แล้ว และผู้บริโภคก็ตระหนักในเรื่องสิ่งแวดล้อมมากขึ้น จนไม่ได้มี Nagative Feedback ใดๆ พร้อมกันนั้นยูนิโคล่ ยังจำหน่ายถุงผ้า ในราคา 60 บาท ซึ่งเป็นราคาเดียวกันทั้งไซส์ M และ L เพื่อกระตุ้นให้ผู้บริโภคนำถุงผ้าไปใช้ให้ได้มากที่สุด

จากการวางจำหน่าย “ถุงผ้า” ของยูนิโคล่นี้ ได้กลายเป็นกระแสในโซเชี่ยลมีเดีย มีการซื้อถุงผ้าที่เป็นผ้าพื้นธรรมดาของยูนิโคล่ไปเพ้นท์และจำหน่ายกันในกลุ่มแฟนๆ ยูนิโคล่ และคนหัวใจติสต์ทั้งหลายนำไปเพิ่มมูลค่า ซึ่งทั้งหมดนี้ ยูนิโคล่ถือว่าเป็นเรื่องราวที่ดีกระตุ้นให้ผู้บริโภคพกถุงผ้า และนำกลับไปใช้ซ้ำ